— Калі чалавек прыходзіць у банк, там ляжыць лісточак для запаўнення толькі на рускай мове. Колькі мы ні ваявалі, на беларускай ён за 20 гадоў так і не з'явіўся, нягледзячы на тое, што зрабіць гэта не праблематычна. Калі ты хочаш, каб працэс навучання і выхавання ў дзіцячым садку ішоў на беларускай мове, ты павінен дамагацца, шукаць, не адзін год выдаткаваць, знайсці сабе аднадумцаў, практычна ваяваць з органамі ўлады, каб адстаяць сваё канстытуцыйнае права і права свайго дзіцяці навучацца ў сваёй краіне на роднай мове. Менавіта таму сітуацыя дайшла да такога вось стану.